ત્રિવેન્દ્રમથી હજરત નિઝામુદ્દીન જતી વીકલી રાજધાની એક્સપ્રેસ ગુરુવારે સવારે 6:45 વાગે ` રતલામ ડિવિઝનના મેઘનગર પાસે પસાર થતી હતી. દરમિયાન એલસી ગેટનં- 61 (ઇ)નો બીમ તોડી ધસી આવેલી રેતી ભરેલી ટ્રક સાથે અંદાજે 100 કિ.મી. ઝડપે પસાર થતી રાજધાની ટ્રેન સાથે અથડાતાં સર્જાયેલા અકસ્માતમાં ટ્રેનના બે કોચ પાટા પરથી નીચે ઉતરી પડ્યા હતા. અકસ્માતને પગલે ટ્રકના ક્લીનરનું ઘટના સ્થળે મોત થયું હતું. ટ્રેનના એક પણ મુસાફરને ઇજા થઇ નહોતી. વડોદરાથી બેઠેલા 9 મુસાફરો પૈકી ત્રણ મુસાફરો ડિરેલમેન્ટ થયેલા કોચમાં હતા. બનાવને પગલે પશ્ચિમ રેલવેના જી.એમ. વડોદરા દોડી આવ્યા હતા.